જીએસટીના કારણે કોંગ્રેસ ગેલમાં આવી અને તેમની ભેરે આવ્યા ભાજપના જુના અસંતુષ્ટ નેતાઓ. તેઓ મોદી મોડેલને નિષ્ફળ અને અર્થતંત્રને દિશાહીન ગણાવી રહ્યા હતા. મોદીના ગયા પછી આનંદીબહેનની પસંદગીમાં પણ થાપ ખાધી અને તેમને હટાવીને રુપાણીને મુક્યા. ભાજપમાં પણ સમસ્યાઓ હતી. પાટીદાર અનામત આંદોલનને તોડવાનું હતું, મગફળી અને કપાસના ટેકાના ભાવ વધારવાની માંગણીઓને લઈને ખેડૂતો બહાર આવ્યા. નુકશાની ખાળવા અમિત શાહ ડઝન પ્રભાવશાળી કોંગ્રેસના નેતાઓને તોડી લાવ્યા. જો કે તેઓએ અપેક્ષિત પરિણામ નહીં આપતા ખોટો જુગાર સાબિત થયા.